Talvi (Ahlman)
Jo tuli talvi Pohjolaan,
 Jo peittää lumi maamme,
 Ei enää linnut lauluillaan
 Huvita luontoamme.

 Ne pienet laululintuset,
 Ku kesän pohjolassa
 On huviksemme laulelleet,
 Nyt ovat muissa maissa.

 Nyt luonto näyttää kuolleelta
 Lumisen vaipan alla,
 Vaan kenpä voipi kumoa
 Sen suuren Luojan vallan?

 Hän kyllä kevään lähettää,
 Sen kanssa lintusetki,
 Ne laulujansa visertää
 Luojamme kiitokseksi.

A[hlma]–n.

Lähde: Suomalainen Virallinen Lehti 6.12.1867.

Frans Ferdinand Ahlman
Runot
Suomalainen Virallinen Lehti
1867